=== Difteri ===
I forlængelse af sin doktordisputats, som især beskæftigede sig med difteribacillens morfologi og egenskaber, udarbejdede Fibiger flere andre afhandlinger om sygdommen, herunder ''Om Serumbehandling af Difteri'' fra 1898. Dette arbejde anses for medicinhistoriens første eksperimentelle arbejde, hvor der foruden den aktivt behandlede gruppe af patienter også er benyttet en kontrolgruppe, idet patienter indlagt på henholdsvis lige og ulige datoer blev allokeret til hver sin gruppe.<ref>[http://bmj.bmjjournals.com/cgi/content/full/317/7167/1243 "The controlled clinical trial turns 100 years: Fibiger's trial of serum treatment of diphtheria" (1998)]
</ref> Fibiger fandt ved sammenligning af de to grupper en tydelig effekt af serumbehandling af difteripatienter, et resultat, som der dog senere er blevet sat spørgsmålstegn ved.<ref>Edvard Gotfredsen: ''Medicinens historie'', København 1964, side 459-60</ref> Serumbehandling af difteri blev uaktuel da difterivaccinen i [[1924]] blev fremstillet af Gaston Ramon ved [[Pasteur-Instituttet]] i [[Paris]].
Litteratur Historie Kultur Videnskab Ledelse Organisationer Uddannelsesinstitutioner Universiteter Ledere